নারদ তদন্তের ভার সিবিআই-এর হাতে তুলে দেওয়ার পরেই মুখ্যমন্ত্রী মমতা বন্দ্যোপাধ্যায় জানিয়ে দিলেন যে সরকার ও তৃণমূল দল সুপ্রিম কোর্টে যাবে এই রায়েক বিরুদ্ধে।
নবান্নে সাংবাদিক সম্মেলনে তিনি বলেন, ‘এটি দুর্ভাগ্যজনক যে আদালত আমাদের তদন্তই করতে দিল না। আমরা পুলিশকে দিয়ে তদন্ত করতে চেয়েছিলাম। তারা করতেই দিল না।’ 
আরও পড়ুন:—
নারদ কাণ্ডে সিবিআই তদন্তের নির্দেশে সবচেয়ে আনন্দিত কে জেনে নিন
নারদ কাণ্ডের তদন্তভার সিবিআই-এর হাতে। জেনে নিন কী বলল আদালত
নারদ কাণ্ডের রায়ে মমতার মাথায় বাজ! সিবিআই তদন্তের নির্দেশ
মমতা আদালতের রায়কে সমালোচনা করে বলেন, ‘কী ভাবে নিঃশব্দে কী হয়েছে তা তো বোঝাই যাচ্ছে।’
তিনি প্রশ্ন তুলেছেন, ‘এই স্টিং অপারেশন কেউ একটা করিয়েছিল। বিজেপি পার্টি অফিস থেকেই সম্প্রচার করা হয়েছিল। কী করে বিজেপির রাজ্য সভাপতি রায় বেরনোর আগেই বলে দিল উত্তরপ্রদেশের নির্বাচনের পরে নারদ তদন্ত করবে সিবিআই।  
মমতা একই সঙ্গে দাবি করেন, ‘বিধানসভা নির্বাচনের আগে এই স্টিং অপারেশন হয়েছিল। যাদের বিরুদ্ধে অভিযোগ, তারা তো নির্বাচনে মানুষের সমর্থনে জিতে এসেছে।’